
EOSKI (GOSPODAR. 


List za pouku hrvatskim seljakom 
u gospodarstvu. 


Ovaj list izlazi peti dan svakoga mjeseca, te mu je godišnja eiena 50 novčića, koji neka so šalju 
odpravničtvu ,,Gospodarskoga lista“ u Zagrebu. Svi dopisi za ovaj list imađu se dostavljati glav- 
nomu suradniku Dragutinu S tražimiru, župniku na dolnjoj Zelini, pošta sv. Ivan Zelina. 


Gospodarske radnje u mjesecu prosincu. 


Kuća i dvorište. Domlaćuje se žito, a izmlaćeno treba često pro- 
miešati. Za vedra vremena provjetri hambare i spremnice od razna povr- 
telja, a nagnjilo preberi. Od snježnih zapuha zaklanjat tavana (nahižja) i 
pivnice. Tari, trljaj i omići Jan i konoplju. Za dugih večera i jutara pravi 
“i popravljaj svakakvo orudje, ruždji kukurnz; čihaj perje, predi i vijaj 
predju, te tkaj platno; pleti košare i koše. Na gnojištu drži u redu gnoj. 

Svaki dan marljivo provjetraj sobe, u kojih stanuješ, da bude u njih 
vazda čist zrak. Za velike zime ne loži odviše peći. Svake: večeri sakupi 
oko sebe družinu, i djetcu, uči ih liepo moliti, pak im čitaj bud iz mo- 
litvene knjižice koju molitvicu; ili koj odsjek iz> životopisa ,svetacah 
božjih“, a zatim po koju pouku iz gospodarske knjige ili iz ,Deoskog go- 
spodara.“ Uzradiš li svake večeri bar jednu uru ovako, poučit će ti se 
družina i djetea, pak će bit bogoljubnija i marljivija. 

Za Zime navaljuje u stanove razna gamad, naročito štakori i miši, 
tu gamad marljivo hvataj i tamani. U toploj sobi: rado se plode stjenice, 
zato snaži sobe, postelj i ostalo pokućtvo, da ti krvi ne piju. 

Za ciće zime treba podavati živadi ponešto mlačne vode Za napitak. 
U obće pazi, da ti ne strada od žedje domaća živina, osobito nudi na- 
pitkom pse, jer za ciće zime kad što rado pobiesne. 

Uman i marljiv gospodar gastavlja godisnje kućne 
račune o dohodku i trošku. Za rana se brine da se predplati na 
Seoski gospodar“ ili druge koje gospodarske novine. Kupi si koledar i 
po koju drugu poučnu knjigu. Djeteu si upiše za članove Sv. jeronim- 
skoga družtva. Svake večeri, kako rekoh, ponešto čita, i promišljava, što 
će raditi, da si poboljša gospododarsto. Znati valja, da se jedino naukom 
i naobrazbom stiče — uz blagoslov božji — blagostanje. 

Pivnica. Zapnnjivaj vina. Za bistra, studena tiha dana pretači 
mlada vina. Za ciče zime zabrtvi gnojem prozore i sva duplja. 

Hliev. Skrbi za čistoću u staji i zdravu krmu. Stoka da ti je svaki 
dan počešljana. Za suha vremena mogu se ovce oko podne pustiti na 
bujna ražišta, da je opasn. Dojnim kravam podavaj snažno opranu i na 
Skrižke izrezanu razne vrsti repu, burak ili okrugljicu, što je marljiva 
gazdarica za zimu kravam spremila. 

Voćnjak i vrt. Izkapaj usahlo drveće, ostale voćke čisti od maha 
i gnsjeničinih Snjezda, okapaj i gnoji voćke. Ovaj se posao može raditi 
čitavu zimu za sgodna vremena. 

Na vrt izvažaj gnoj, za to je sada najsgodnije vrieme. Premiešaj ili 
prekopaj gnoj miešanac. Izabiraj razno sjeme za jari usjev. 

Polje i sjenokoša. Za sgodna vremena, nije li smržnjeno, možeš 
orati. Izvažaj gnoj i gnojnicu. Na težke se zemlje navaža piesak, na pješ- 
ćane ilovača i lapor, isto tako i na livade, a na kojih rastu kisele trave, 
takove se posipavaju živim vapnom. Navodnjivanje sasvim prestaje. 

Vinograd. Dopušta li vrieme, a ti enoji vinograd. Pravi zaustavne 
jame, u koje će se mulj hvatati, imadeš li je pako, a ti je čisti, pak 
mulj i zemlju vozi na glavice. Za nove vinograde prekopaj zemlju. Za 
saonika vozi marljivo gnoj u vinograd, bez gnoja ne ima ploda. 

Pčelinjak. Prigledji često pčelce, da od studeni, vlage i miševa 
ne postradaju. Slabe pčelee hrani. ' 

uma i lov, Sieci drva, što će ti godj trebati za kuću preko ciele 
godine. Pa se pašti za saonika, da sve spremiš kući. 

Snaži kolosjeke,  sieci kolje i teši stupove za Vinograd. Za gradju 
osieći i pripravljaj svakakvi lies; ovog mjeseca usjećeno drvo za sgrade i 
Svakakvu drugu porabu, je najtrajnije. 

Bmiješ li, strieljaj 7e6e, hvataj lisice, progoni i ubijaj vuke, potražuj 
i izkapaj jazavce. Hvataj patke i divlje guske, 


Seoskim gospodarom na koncu godine. 


Ne ima stališa, čiji trud i muka izvržena bila bi tolikim pogibeljim, 
kao što je stališ poljodjelski (ratarski). Ne ima, ga, koji bi toliki razli- 
čitog imena teret morao nositi. U jednom rek hi trenutku uništi mu kad- 
što nepogoda vremena najljepše nasade, sav njegov prirod, uništi mu sav ' 
toliko i toliko godišnji trud i muku, ta ga baci na prosjački štap. Sretan 
koga takova nesreća ne osine. U obće pako svaki poljodjelac pod različi- 
timi tereti malo ne iznemože. Ne ću tih tereta izbrajati, svatko ih znade 
i poznaje. ' 

Glavni suradnik tog lista i sam živi od gospodarstva, Živi medju seoskimi 
gospodari, š njimi dnevice obći. Radi ili izvadjati daje sve radnje, što no 
na gospodarstvo spadaju, kao i svaki drugi gospodar. Žulji ga dakle čižma, 

kao i svakog drugog. Znade i poznaje jade i brige seoskog gospodara. 
Zato može koju umjestnu kazati i svjetovati. 

U tih toli različitih vremena odnošajih ponajviše neprijaznih po go- 
spodara nastaje pitanje: kako da izadje na čistinu, da se održi, da živi 
prema svomu stališu, i koliko je moguće da se zapomogne? Pitanje to je 
važno, a riešenje njegvo biti će blagoslovno, ' 

Ja po izkustvu svomu stećenom na polju gospodarskom i živući medju 
seoskimi gospodari nalazim, da tomu ima samo tri puta. Prvi put je znanje 
i umienje. Drugi uzirajna radnja. Treći je štednja. 

1. Znanje i umienje je moć, koja svitom vlada. Gdje toga ze ima, 
tamo je ili zastaje vremenom pustoš. Neuk čovjek, od dana do dana tek 
životari dok navoljno ne skonča; isto tako biva i neuku narodu. Sve što 
je ljudska ruka liepa i dobra uradila, sve je to plod znanja i umienja. 
Uzalud ruke, ne zna li što treba raditi, i kako to treba uraditi. Obično 
ge čuje u puku: što mi treba škole, što mi treba učiti se, te orati, ko- 
pati i kositi znadem, to je moj posao, što mi treba više. Dragi moj! 
pitanje je, da li i to valjano znadeš? Pak kad znadeš to, doista morao 
si se od nekoga te radnje naučili, te si učenjem i vježbanjem te radnje 
naučio; jer bome da si spavao, da se niesi gledajući druge kako koji 
posao rade učio, te potle kušao i vježbao se u njem, nebi nikada znao te 
radnje. Razliku i medju težaci i sam opažaš. Jedan je bolji kosac od 
drugoga. Drugi opet vještiji orač od onoga. Zašto to? Zato jer se onaj 
više učio i vježbao u svom poslu. 

Dakle bez žnanja i umienja nikud nikamo. Oboje se pako  stiće 
učenjem, i čitanjem, pazljivim motrenjem kako se koji posao radi, te vježba- 
njem. Tu smo dakle na riešenju tog pitanja: kako se stiće znanje i 
umienje ? -— 

Hrvatski naš narod je poučljiv i lahko shvaća (dokućuje) što mu se 
veli. S toga si lahko može steći znanje, što mu ga treba kao poljodjeleu. 
Treba samo da se uči, da čita, i ob onom što čita da razmisljava, da 
stvar shvati. Izprike ne ima, da so učiti i čitati nemože. Knjiga hrvatskih 
o svakoj grani gospodarstva imađemo hvala Bogu jur dovoljno. Imademo 
i gospodarskih listova, koje možemo držati te čitati. A i vremena imademo 
za to dosta. Čitanjem i učenjem oplemenit će nam se srce, um bistriti, 
sud oštriti, te će se ponos i sviest hrvatska u nas pridići, a to čini samo 
znanje (naobrazba). — Imađemo i liepih uzornih jur gospodarstva kojekuda 
po domovini, motri čovječje što se tud radi, pak i ti prema svojim silam 
tako radi. ' : 

Istina je, da se naobrazba, znanje i umienje polahko stiće, sporo 
širi u puku. Biva to ponajviše s toga što imade premalo tako zvane 
“ inteligencije učenih ljudi gospodara medju pukom. Imade u našoj domovini 


previše župa, gdje ne ima ni jednoga učenoga čovjeka, do sveštenika i 
sk 

učitelja. Do njih dakle ponajviše dapače jedino stoji, da uče narod, da ga 
svjetuju i nutkaju na učenje i čitanje. . 

2. Uztrajna radnja je drugarica znanju, da se pridigneš. Što koristi 
znati i umieti, ne radi li se. Sve tvoje znanje bit će uzaludno, bit će 
zlato duboko zakopano u tlu, ne budeš li radio, i to uztrajno. Uztrajnom 
radnjom sve se dade postignuti. Gdje ne pomažu pojedine sile, tud se za 
koji posao, da se izvede, sile ujedinjuju, udružuju, jer više rukti više može. 
Sve što se velika u svietu proizvelo, sve su to izvele različite gile i ruke 
u jedno družtvo sdružene. Pitaj ma kojega čovjeka kod nas, kako je bilo, 
prije kud su postojale zadruge obiteljske, svatko će ti kazati, bio narod 


imućniji. A zašto? jer je sva obitelj zadružna složnimi i sdruženimi silami 
radila, pak je mnogo proizvadjala. Evo gledjite, sad ste razciepkani, većim 


dielom s bog toga osiromašili. Vjerujte mi, ne budć li u vas uztrajne 
radnje, ne bude li volje, da se medju sobom udružujete, da što pojedinci 
ne možete uraditi, da se vas na to više ljudl složi budi pri kakvom poslu, 
vjerujte mi velim ne bude li toga, većina naših seljaka mora pogibati dok 
ne spadne posve na prosjački štap. — Zato uz uztrajnu radnju pomaži 
jedan drugomu gdje možeš, ta svi smo braća, sinovi hrvatskoga naroda. 
Udružujte se medju sobom, da što sami ne možete, više vas zajedno da 
izvede, da uradi, pak će vam se vaš položaj, vaše stanje pobolšati. ' 

3. Treći put do blagostanja je štednja. Nu štednju treba da vodi 
znanje i da bude plod uztrajne radnje. Rieč naša kaže: ,u radiše svega 
biše, u štediše dva put više“. Dakle bez štednje uzaludna je i radnja, 
samom radnjom ne može se do imućtva doći, ako se uza to i ne štedi. — 
Nu ne misli da je dosta, da novac tek štediš. Poznajem ljudi, koji pri- 
biru novčić do novčića, te ga brižljivo čuvaju, ne ušte si ni najpotrebnija ; 
a ono tamo drugom rukom siplju gotovo blago, gotovo bacaju ga na prozor 
van. Gnojnica im teče na puteve, struhli gnoj ležj im na kupu 3—4 god. 
bez koristi, lug, pepel, različito smelje, drvocjepiua leži koje kuda po dvo- 
rištu bez hasne, i tako dalje imade stotinu malenkosti na koje se ni ne- 
gleda, koje bi, da imade radinosti i štednje, kese ti punile ne novčići nego 
forintami. A -koliko se toga potepe pri blagu, krmcih i živadi? Štediš če- 
salo i kefu, a od uši i nesnage pogiba ti blažče i tako gotov ti novac 
propada. — Štedi dakle razborito, ne samo s novcem, nego sa svim u 
kući što ti ikakvu korist donieti može. —— A gdje ti korist zahtjeva, tu 
daji i gotov novac, da veću korist postigneš. Ušti si svake godine po 
jednu knjigu, ušti si po koji gospodarski list da držiš, da se poučiš, da 
se naobraziš, da budeš valjan čovjek; ta to si ušti, jer si toga duševnoga. 
dobra zaslužio. — Pa ćeš bivati zadovoljniji i svetniji u tvom težkom 
stališu, : 

Toliko sam držao, da mi je dužnost kao glavnomu suradniku na koncu 
godine vama moji drugovi na polju gospodarskom reći. Molim vas čitajte 
opetovano taj moj savjet, pak ozbiljno o njem promišljavate. Sastavljajte si 


o 


račune, prispodabljate ga sa vašom radnjom i štednjom, naći ćete mnogo 
toga što ćete imati u buduće izpravljati. — A sad: bila vam sretna 
nova godina! 


Što ćemo s različitim sjemenom od korova, koji preostaje 
od izčišćena žita? 


Tako nas pita bezimeni gospodar dopisnicom, da mu u ovom broju 
lista odgovorimo. Evo tomu pitanju odgovora. Zrnja od korova ima raz- 
ličita u žita: ljulj (lolium temulentum), kukolj, divlji grahor i grahorica, 
i zizer. 

Ljulj je opasan zdravlju čoveka i životinje. Čovjek bude od njega 
omamljen i suludast jede li kruh od brašna pećen, u kdjem je mnogo 
ljulja ili ljuljike. Životinji isto tako škodi, na koliko se sjećam, čitao sam 
nedavna, da je neki _gospodar imajući natepena žita ljuljikom, da mu po 
zlu ne prodje, dao ga sažrvnati, te užrvnano (šrot) polagao kravam. Po- 
sljedica je tomu bila, da su se krave omamile, sulude i ukoćeno postale, 
mliko izgubile, dapače tu je nekoliko glava i poginulo. Djuljiku treba 
dakle posve uništiti, ili spaliti ili. kamo zakopati, da skroz struhne. 

Kukolj, zanj se nije dokazalo, da je opasan zdravlju. Zrnje se 
može samljeti sa žitom, pa krmce hraniti. Nu nikad se čitavo zrnje ne 
smiu podavati. 

Grahora divjeo ima u žitu debelog i sitnog, zatim i zizera,zrnje 
mu je poput proje. Ovim korovom natepenu slamu vrlo rado jede rogato 
blago. Što se zrnja tiče ne škodi takodjer životinji. Nu nikad se ne smie 
podavati čitavo zrnje nego užrvnato ili samljeto. Jer dokazano je, poda li 
go čitavo zrnje bud kakova korova blažčetu, da ono iz njega neprobavljeno 
čitavo izadje, te ne gubiva klicavosti. Dokazano je pokusom učinjenim, da 
je zrnje od korova prošlo tri želudca, ponajprije dano je konju, iz izme- 
tina izvadjeno, očišćeno dano kravi, a napokon krmku, pak je ostalo isto 
te jedno zrnje klicavo, posijano je niklo i poraslo. S toga tko ne će, da 
gi korovom natepe usjeve, neka nikada ne polaže životinji čitavo zrnje, 
nego ražrvnato. 


Što se divljeg grahora, grahorice i zizera tiče, marba tim radje jede 
slamu čim više te vrsti suhog, korova imade u njoj — to jest stablike i 
lišća od njega. S toga su neki gospodari pokušali sjeme od tih vrsti ko- 
rova pomiešano sa ražju za zelenu krmu sijati. Postigli su po tom mnogo 
izvrstne zelene krme za blago. Uradite tako, bit će vam mastna braka. — 


Toliko na eienjeni uput. 

Gospodar i gospodarske novine. 

. Neki uman gospodar sliedeće kaže o gospodarskih novinah. Nikad nije 
bilo toliko gospodarskih novina, koliko ih ima danas Ali nikad ih ni 
trebalo nije toliko, koliko dan danas. Gospodar koji znade čitati, pak ne 
drži gospodarski list, taj proti samom sebi grieši. Ma bio čovjek koliko 
učen gospodar, bio koliko mu drago izkusan i vješt, ipak mu biva od ko- 
risti, kad čita što govore i rade drugi. Živa je istina, da i najvještiji go- 
gospodar u sadašnje napredno i učeno doba zaostaje, ne čita li gospodarskih 
novina. Ne treba, da se sve drži za sveto pismo, što pišu novine. Uman 
će gospodar odmah znati razabrati, što valja, a što ne, u čemu treba 
sliediti pouku i savjete gospodarskih listova prema njegovim okolnostim. 
Gospodarski listovi i za to su prava blagodat za svakoga gospodara, jer i 
najučeniji često zaboravi mnoga koristna gospodarska pravila, na koja se 
poslje sjeti, kad ih čita. 

Ma bio kakav gospodarski list, on ipak najmanje deset puta toliko 
vriedi, koliko stoji njegova nabava ili držanje. — Zato seljaci gospodari, 
hoćete li napredovati, neka u nijednoj vašoj kući ne manjka barem jedan 
gospodarski list, 


Gospodarske sitnice za pouku u kućnom gospodarstvu. 


Liek od lijavice (prolieva). Od nahlade često dobije čovjek proliev 
(driskavkn), u takvu slučaju uzmi svakog pol sata 4—6 kapi kamforna spirita 
na sladoru. Taj liek rabi i proti koleri. — Ta bolest može se takodjer izliečiti 
ovako: izprži nešto raži, stuci ju ili samelji pak ju skuhaj kao što se kuha 
pržena kafa, te čašičku od toga uvarka na toplo pij. 

Oderanje kože. Često si čovjek pri kakvoj radnji na nogi ili na ruci 
odere kožu, od česa mogu i pogibelne rane nastati, navlastito pri djetci ako se 
ne pazi. Da takva ranjava mjesta brzo zaciele, metni na oderinu mezgru od 
jajeta, to jest onu unutarnju finu kožicu koja iza lupine drži bielanjak, 

Ružmarin. Da pročistiš zrak u sobi, navlastito u sobi bolestničkoj, metni 
nekoliko grančica ružmarina na živu žeravku, te prokadi sobu. Od toga razvit 
će se ugodan miris te je ujedno osobito odkužujuće sredstvo. 

Podagra (uzetost, trganje od nahlade). Neki bolestnik pripovieda kako 
je strašno trpio od trganja, te se nikojim načinom nije mogao izliečiti. Jedne 
noći ne spavajući od strašne boli, zaželi na jednom kafu od pržene raži. Odmah 
si dade izkuhati, te čašicu na toplo izpije, pa evo zaspi, henjala mu bol. Na što 
si dade svaku večer čim legne izpržiti raž, izkuhati ju poput kafe, te čašicu 
izpije. Za nekoliko dana posve ozdravi. Tko po nesreći na takvoj bolesti boluje, 
neka to pokuša. U takvoj bolesti jednomu ovo, drugomu ono pomaže, 

Neprobava. Tko boluje na neprobavi želudca, te ne može tečno jesti, 
treba da obdržava saviet dr. Halka englezkog liečnika; 1. jedi dnevice samo tri 
puta; 2. medju obroci ne jedi ništa; 3. jedi polahko barem pol ure; 4. meso 

** izreži na sitno, te ga dobro skoši i prožvači; 5. ne jedi nikad toliko, .da se 


ho alo poćutiš nepovoljno; 6. poslje jela odpočini pol ure. Za to vrieme ne radi 
ni umom ni tjelesno. To sliedi pak ćeš imati teka jesti. Dakle nikad ne jed“ 
mnogo, ne jedi brzo i ne jedi često. 


Gospodarske viesti. 


Ovogodišnji prirod. Hvala Bogu na božjemu daru, moramo iz sv 
sve “duše uzkliknuti. Svega živeža je u toliko urodilo ove godine, da mora . 


zadovoljni biti. I najsiromašniji čovjek lahko će se prehraniti. Različitog Žiar 


preostati će i za prodaju. Navlastito obilno je obrodilo voće. Jabuka-i krušaka 
toliko, da ne zna sviet kud šnjimi. Zalibože što ne ima prekupaca i trgovaca 
sa vočem. Sviet većim dielom potupe voće. Ono se sa drveća prutom otimlje, 
na hrpu pobaca, pak tako ne ima. vriednosti. Najpametnije još uradiše oni, koji 
si načiniše jabukovaču. Imade ovuda gospadara, koji ne moguči prodati jabuka, 
načiniše si iz najplemenitijih vrsti jabukovaču, neki čak do 20—25 hektolitara. 
Kako je gdje berba izpala ne znamo, nu u predjelu sv. Ivanskom ponešto je 
bila obilnija od prošlo godišnje, nu što se kakvoće t. j. dobrote tiče, to zaostaje 
prošlo-godišnjom. Groždje je doduše bilo zdravo kad se bralo. Ali nastupivše 
hladno vrieme zapriečilo da nije mogla šira valjano odkipiti. Dva dana pak je 
vrieme prestalo. Počelo se bilo ovuda brati 10. listopada. 


Clanovi 
koji su uplatili prinos za godinu 1884., i to u gospodarskoj podružnici. 
Gorica velika: II. razreda p. n. gg. Mundjer Stjepan, Zvonar Stjepan, Palaić Mato, 
Caganić Lukas. Doroda Mato, Magjerić Stjepan, Šoštar Stjepan, Kos Blaž, Bešan 
Jakov, Blažeković Miško, Kunina Mato. Dolački Ivan, Dolački Josip, Dolački Gjuro. 
Bek Vinko, Petričević Tomo, Slivak Stjepan, Kundrać Miško, Stuban Franjo, Zetković 
Miko, Janek Mato, Fabečić Josip, Tomšić Bolto, Paljević Tomo, Fučko Jakov, Skočen: 
Imbro, Remenar Ivan, Kolar Mato, Sočnić Bato, Kelee Ljudevit, Jurman Miško, 
Bedeković Imbro, Vodopijak Filip, Haraminčić Ivan, Jurenić Ivan, Kušan Stjepan. 
Gregurić Franjo. Tomšić Stjepan, Robić Stjepan, Lanović Stjepan, Bogati Mato, An-. 
tolović Ivan, Kocijan Stjepan, Kelee Gjuro, Kelec Imbro, Skočen Ivan, Janković 
Mirko, Stanković Mato, Matić Gjuro, Repać Imbro, Kadabec Gjuro, Plodinac Mato, 
Kos Stjepan, Galeković Stjepan, Tavurec Stjepan, Ilinić Imbro, Plepelić Miško, Juran 
Janko, Plepelić Martin, Klarić Janko, Vitez Janko, Mirenić Martin, Opat Ivan, Robić 
Bolto, Kosak Ivan, Sandor Mato, Keber Luka, Paljević Miško, Karašić Gjuro, Mar- 
tinek Stjepan, Školnikovec Blaž, . Kundrać Pavel, Šaban dao. Domitrović Tomo, 
Bogdan Mato, Lakić Petar, Šantić Šimun, (Pheksije Ivan, Košković Miško, Sočnić 
Josip, Skočen Mato, Radičević Mato, Bogdan Bolto, Hapčić Janko, Kraljić Josip 
Vuica Ivan, Solina Josip, Gusić Miško, Fačko Stjepan, Srbljić Stjepan, Ba 
Josip, Pavek Niko, Sever Miško, Boričević Mato, Bakšić Slavko, Bakšić Seraf Ivan, 
Batušić Petar, Galović Tomo, Klopović Ivan, Tajni Janko, Lovreček Petar, Mišić 
Mato, Mišić Franjo, Novosel Stjepan, Paylaković Miko, Smetka Ivan ml., Tupac 
Miko, Žibrat Franjo, Kelečić Eranjo, Kofrin Pavel, Kofrin Janko, Kovačina Ivan 
Pekić Nikola, Mišić Pavao, Makar Tomo. Vineek Tomo, Zaher Miko. Šlivak Mato, 
Tupac Janko, Šlivak Ivan, Robić Gjuro, (Dalje sliedi), . 


Izkaz uplate prinosa članova za I, razred nalazi se u Gosp. listu“ 

Gospodarska podružnica Sv. Ivan-Zelinskka oviem najuljudnije Pox. će 


gg. članove na 18. prosinca t. g. u 9 sati prije podne (u obćin 
) u redovitu sjednicu uz sliedeći 


Dnevni red: 
1. Čitanje zapisnika posliednje sjednice i tekući podružn. poslovi. 
2. Izvieštaj blagajnika. 
3. Vinogradarski red, izvješćuje tajnik Lacko pl. Domjanić. : 
A. Prijave za korienjake iz podružn. loznjaka kao i za podružn, blago. 
5. Možebitni predlozi članova te uplata prinosa. 


Gospodarska podružnica. 
Sv. Ivan-Zelina 30. studenog 1884. 


Koloman pl: Mikšić, Lacko pl. Domjanić, 
predsjednik. x tajnik. 


POG 


Glavna skupština hrv.-slav. gospodarskoga družtva za godinu 1884. 
obdržavati će se dne 10. prosinca i sliedećih dana u 10 sati u jutro u 
sgradi hrv.-slav. gosp. družtva na sajmištu sa sliedećim dnevnim redom: 


Godišnji izvještaj o. radu Kake ii Pie 1884. 
. Polaganje računa za god. 1884. (2044 ef, 1 £ 50 f 


. Proračun za god. 18895. HR je (0.4 mp Pa 
Predlozi pojedinih podružnica. 


5. Predlozi pojedinih. članova. omoj Rac N. 1 5 $b Š Mjepo 


Zagreb, 1. studena 1884. Tlak ALAPAAEBI 49 ife 


Za upravljajući odnov hruglav. gospodarskoga draživa 


Grof Gjuro Jellačić, Fran Kuralt, 
predsjednik, tajnik. 


mae 


Će 


izdaja hrv.-slav. gosp. družtvo. Uredjuje u ime upravlj. odbora gospodarskoga družtva 
Fran Kuralt. Tiska Dragutin Albrecht. 

